Руската авиация получава ракети, които "харесват" самолетоносачи: Х-32 идват със скорост от 4.6 Маха - Russia Beyond България
Руската авиация получава ракети, които "харесват" самолетоносачи: Х-32 идват със скорост от 4.6 Маха
Генералният директор на Дубненския машиностроителен завод "Н. П. Фьодоров" Егор Соловьов каза, че през настоящата година министерството на отбраната на Русия ще получи първия контингент от нови крилати ракети за авиацията. Предполага се, че новите ракети са модел Х-32, който е особено опасен срещу големи повърхностни кораби.
"Да, това са нови крилати ракети. През тази година планираме да започнем серийното им производство и да завършим първия контингент за нуждите на министерството на отбраната. Става дума за работа, която ще ни осигури стабилно бъдеще през идните години", каза Соловьов, цитиран от РИА "Новости", позовавайки се на източник от вестник "Встреча".
Според думите на първия човек на компанията, това не е единственият от техните продукти, които предизвикват интереса на руското министерство на отбраната, съобщава порталът Marsonline. Компанията има и други успехи в руската военна индустрия, занимавайки се с производството на най-модерна бойна техника. За руските авиокомпании "Сухой" и "МиГ" се разработват специални елементи за съвременно въздухоплавателно оборудване, като системи за противоелектронна борба и системи за дозареждане на гориво във въздуха.
Припомняме, че през март тази година първият човек от министерството на отбраната заяви, че за последните шест години Русия е увеличила крилатите си ракети с висока точност 30 пъти.
Що се отнася до новата ракета, която е предмет на този текст, предположението е, че става дума за Х-32, чиято основна цел е борбата с големи повърхностни кораби на условен враг. Тази ракета представлява дълбока модернизация на ракетата Х-22, която е основното ракетно оръжие на самолета Т-22М. Новата Х-32 е значително по-малка в сравнение с предшественика си, оборудвана е с нов тип двигател, увеличена е и способността ѝ да преодолява противовъздушната отбрана на противника, която е подсилена от системи за противоелектронна борба. Максималният ѝ обхват, който в момента е 1000 км, също е увеличен.
Особено интересна е скоростта на полета ѝ, която е на границата на хиперзвука. Предполага се, че новите ракети са в състояние да достигнат скорост от 4,6 Маха, което е изключително трудна задача за прехващане от американсите корабни противоракетни системи Aegis.
Междувременно в Русия създадоха нов метод за търсене на подводници!